פירוש נוסף ערך זה עוסק בסרט קולנוע. אם התכוונתם לזיכיון שהסרט הוא חלק ממנו, ראו גנוב על הירח (זיכיון).

**גנוב על הירח** (באנגלית: **Despicable Me**, בתרגום חופשי לעברית: "נבזה שכמותי") הוא סרט קומדיה אמריקאי בהנפשה ממוחשבת של אולפני אילומינשיין מ-2010. הסרט בוים על ידי פייר קופין וכריס רנואד, והתסריט נכתב על ידי סינסו פאול וקן דריו על פי סיפור מקורי מאת סרחיו פבלוס. בסרט מדבבים סטיב קארל, ג'ייסון סגל, ראסל בראנד, מירנדה קוסגרוב, קריסטן ויג, ויל ארנט וג'ולי אנדרוז. עלילת הסרט עוקבת אחר גרו, נבל-על שמאמץ שלוש ילדות יתומות במטרה לנצל אותן לביצוע מזימה מרושעת, אבל המזימה משתבשת כשגרו נקשר רגשית בטעות לילדות.

"גנוב על הירח" זכה להצלחה מסחרית וביקורתית. רף ההכנסות של הסרט עומד על $543,113,985 ובכך דורג כסרט התשיעי ברווחיותו של שנת 2010. הסרט זכה לביקורות חיוביות רבות, ואף הועמד לפרס אנני לסרט הטוב ביותר. לאור הצלחתו נוצרו לסרט מספר סרטי המשך, כשהראשון שבהם הוא "גנוב על המיניונים", וגם סדרת סרטי ספין אוף, כשהראשון שבהם הוא "המיניונים".

עלילה
-----

גרו, נבל-על ותיק ומצליח, גר בפרוור שקט עם כלבו, המדען המטורף דוקטור נפאריו וצבא המשרתים שלו, המכונים מיניונים. יום אחד מתגלה שהפירמידה הגדולה של גיזה נגנבה על ידי נבל צעיר בשם וקטור. גרו מקנא בהצלחתו של וקטור ומחליט לרקום תוכנית זדונית של גנבת הירח. דוקטור נפאריו מזהיר את גרו מפני העלויות הכלכליות הגבוהות של תוכנית כזו, וגרו נאלץ לבקש הלוואה מהבנק. מנהל הבנק, מר פרקינס, מסרב לתת לגרו הלוואה עד שהוא יגנוב מכשיר-כיווץ איתו יוכל לכוות את הירח לגודל קטן וניתן לגניבה. גרו והמיניונים מצליחים לגנוב את רובה הכיווץ ממעבדה סודית, אבל וקטור מתעמת איתם שם ונמלט עם המכשיר.

אחרי שלל נסיונות כושלים לפרוץ למבצרו של וקטור, גרו מגלה שהיחידים שמורשים להיכנס הן שלוש ילדות יתומות–מרגו, אדית ואגנס–שמוכרות לוקטור עוגיות מדי שבוע כדי להתרים כסף לבית היתומים שלהן. גרו מתחזה לרופא שיניים ומאמץ את הילדות כדי לחדור באמצעותן למבצר. אחרי שמכשיר הכיווץ חוזר לידיו, גרו מתכונן לנטוש את הילדות בפארק שעשועים, אבל אחרי שהן מכריחות אותו לעלות איתן על המתקנים בפארק הוא נקשר אליהן ומחליט לשמור אותן לעת עתה.

גרו מציג למר פרקינס את מכשיר הכיווץ, אבל זה מחליט לפתע לבטל את מימון המזימה. גרו האומלל מספר למיניונים את החדשות הרעות, אבל אחרי שאגנס נותנת לגרו את קופת החיסכון שלה המיניונים מחליטים לתרום לתוכנית מחסכונותיהם האישיים, וביחד הם מצליחים לממן את המזימה. בינתיים, מר פרקינס גוער בוקטור, שמתגלה שהוא למעשה בנו, ודורש ממנו לנצח את גרו בכל מחיר.

דוקטור נפאריו מחשב את היום שבו הירח יהיה במיקום המדוייק שדרוש לביצוע התוכנית, אבל מדובר באותו יום שבו מתוכנן רסיטל הבלט של הבנות, מה שמכניס את גרו להתלבטות. נפאריו סבור שהבנות מסיחות את דעתו של גרו, והוא מוסר אותן חזרה לבית היתומים. גרו טס לירח, מכווץ אותו וגונב אותו בהצלחה. הוא ממהר משם לרסיטל, שם הוא מוצא פתק מוקטור שמוסר לו שהוא חטף את הבנות.

וקטור דורש את הירח ככופר תמורת הבנות, אבל אחרי שגרו מוסר את הירח וקטור מסרב לשחרר אותן. גרו הזועם מסתער על המבצר וחודר לתוכו, ווקטור המפוחד ממריא עם הבנות והירח במטוס המילוט שלו. בעוד גרו נאחז במטוס מבחוץ, הירח מתחיל לגדול ולטלטל את המטוס. גרו מציל את הבנות ונמלט בעוד הירח גדל חזרה לגודלו הטבעי וחוזר למסלולו בעוד וקטור נמצא עליו. בביתם, גרו נותן לבנות לשחזר את הרסיטל שהשתבש, אך עם התערבותם של המיניונים הרסיטל הופך למסיבת ריקודים פרועה.

מדבבים
------

* סטיב קארל - גרו
* ג'ייסון סיגל - ויקטור "וקטור" פרקינס
* ראסל בראנד - ד"ר נאפריו
* ג'ולי אנדרוז - אמו של גרו
* ויל ארנט - מר פרקינס
* קריסטן ויג - גברת האטי
* מירנדה קוסגרוב - מארגו
* דנה גאייר - אדית'
* אלזי פישר - אגנס

### מדבבים בעברית

* בוריס דווידסון - גרו
* עידן אלתרמן - וקטור/ויקטור פרקינס
* אמנון וולף - ד"ר נאפריו
* איתי צוק - אמו של גרו
* אברהם סלקטר - מר פרקינס
* עדי קוזלובסקי - גברת האטי
* נועה פלדמן - מארגו
* יהלי מרגלית טופול - אדית'
* בר סביר - אגנס
* ג'קי שרגא - קולות רקע
* שרון כהן - קולות רקע
* שאול עזר - קולות רקע

ביקורות והכנסות
---------------

הסרט זכה בעיקר לביקורות חיוביות. לפי האתר "Rotten Tomatoes", כ-82% ממבקרי הקולנוע בארצות הברית נתנו לסרט ציון חיובי בהתבסס על 179 ביקורות. יתר על כן, בסוף השבוע הראשון לצאתו של הסרט הוא הכניס כ-56.3 מיליון דולר, מה שמיקם אותו כסרט המכניס ביותר בשבוע זה. ובתוך כחודש הסרט הכניס למעלה מ-200 מיליון דולר. בסך הכול הסרט הכניס כ-251 מיליון דולר בארצות הברית וכ-544 מיליון דולר ברחבי העולם.

קישורים חיצוניים
----------------

ויקישיתוף מדיה וקבצים בנושא **גנוב על הירח** בוויקישיתוף
* 

* אתר האינטרנט הרשמי של גנוב על הירח (באנגלית)

* "גנוב על הירח", במסד הנתונים הקולנועיים IMDb (באנגלית)

* "גנוב על הירח", באתר נטפליקס

* "גנוב על הירח", באתר AllMovie (באנגלית)

* "גנוב על הירח", באתר Rotten Tomatoes (באנגלית)

* "גנוב על הירח", באתר Box Office Mojo (באנגלית)

* "גנוב על הירח", באתר Metacritic (באנגלית)

* "גנוב על הירח", באתר אידיבי

* "גנוב על הירח", תסריט הסרט באתר Scripts.com (באנגלית)

* "גנוב על הירח", במסד הנתונים הקולנועיים KinoPoisk (ברוסית)
* גנוב על הירח, במיזם "אישים" לתיעוד היצירה הישראלית

הערות שוליים
------------

1. ↑  גנוב על הירח, Box Office Mojo
2. ↑  2014, ‏Box Office Mojo
3. ↑  38th Annual Annie Nominations, באתר פרס האנני

| גנוב על הירח |
| --- |
| סרטים | גנוב על הירח (2010) • גנוב על המיניונים (2013) • המיניונים (2015) • גנוב על העולם (2017) • המיניונים: עלייתו של גרו (2022) • גנוב על החיים (2024) |  |
| דמויות | סטיב קארל (גרו) • קריסטן ויג (לוסי) • בנג'מין בראט (אל-מאצ'ו) • מירנדה קוסגרוב (מארגו) • דנה גייר (אדית') • אלזי פישר (אגנס) • ראסל בראנד (נפריו) • סטיב קוגן (סיילס טוסיקבאום) • מויסס אריאס (אנטוניו) • פייר קופין (קווין, בוב וסטיוארט) • ג'ניפר סונדרס (המלכה אליזבת השנייה) |
| בימוי | פייר קופין • כריס רנו • כריס רניוד |

| **סרטי ההנפשה של אילומיניישן הפקות** |
| --- |
| 

|  |  |
| --- | --- |
| גנוב על הירח (2010) • הופ ארנב (2011) • הלורקס (2012) • גנוב על המיניונים (2013) • המיניונים (2015) • החיים הסודיים של חיות המחמד (2016) • לשיר (2016) • גנוב על העולם (2017) • הגרינץ' (2018) • החיים הסודיים של חיות המחמד 2 (2019) • לשיר 2 (2021) • המיניונים: עלייתו של גרו (2022) • האחים סופר מריו - הסרט (2023) • סיפור הברווזים (2023) • גנוב על החיים (2024) |  |

 |

| פרס בחירת הילדים של ניקלודיאון לסרט האנימציה האהוב |
| --- |
| 

|  |
| --- |
| מדגסקר (2006) ‏•‏‏ תזיזו ת'רגליים (2007) ‏•‏‏ רטטוי (2008) ‏•‏‏ מדגסקר 2 (2009) ‏•‏‏ למעלה (2010) ‏•‏‏ גנוב על הירח (2011) ‏•‏‏ החתול של שרק (2012) ‏•‏‏ ראלף ההורס (2013) ‏•‏‏ לשבור את הקרח (2014) ‏•‏‏ 6 גיבורים (2015) ‏•‏‏ מפלצת של מלון 2 (2016) ‏•‏‏ מוצאים את דורי (2017) ‏•‏‏ קוקו (2018) ‏•‏‏ משפחת סופר-על 2 (2019) ‏•‏‏ לשבור את הקרח 2 (2020) ‏•‏‏ נשמה (2021) ‏•‏‏ אנקאנטו (2022) ‏•‏‏ המיניונים: עלייתו של גרו (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5058970
* LCCN: no2010088009
* MusicBrainz release group: af8f5633-cebe-4627-b776-1c1be88f593c
* VIAF: 180533135
* WorldCat (עם VIAF): 180533135

 |